《村居》
宋代·邓林

古来村里起功名，当日南阳亦是耕。几笔远山仁者静，半篙流水圣之清。

晚风蝉响胜金奏，夜露萤光即火城。人得一间高一著，不须史论又诗评。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。